Blaze7451/Wiki-th-20250601 huggingface dataset:
เอลเอสโกเรียล

พระราชฐานซานโลเรนโซเดเอลเอสโกเรียล (Real Sitio de San Lorenzo de El Escorial) หรือเรียกอย่างย่อว่า เอลเอสโกเรียล ในอดีตเป็นที่ประทับของกษัตริย์แห่งสเปน สร้างขึ้นในรัชสมัยของพระเจ้าเฟลีเปที่ 2  มีรูปแบบสถาปัตยกรรมเรอแนซ็องส์ เริ่มสร้างเมื่อ ค.ศ. 1563 และแล้วเสร็จใน ค.ศ. 1584 ตั้งอยู่ในเมืองซานโลเรนโซเดเอลเอสโกเรียล บริเวณเชิงเขาอาบันโตส ราว 45 กิโลเมตรทางตะวันตกเฉียงเหนือของกรุงมาดริด เป็นหนึ่งในเขตพระราชฐานที่มีอยู่มากมายในประเทศสเปน แต่เอลเอสโกเรียลมีความพิเศษกว่าที่ภายในมีส่วนต่าง ๆ อย่างครบครัน ทั้งอาราม พระราชวัง โรงเรียน และพิพิธภัณฑสถาน
เอลเอสโกเรียลประกอบด้วยหมู่อาคารสองสถาปัตยกรรมที่มีความสำคัญทางประวัติศาสตร์และวัฒนธรรม หมู่อาคารแรกคืออารามหลวง และหมู่อาคารที่สองคือ ลากรังคียาเดลาเฟรสเนดา (La Granjilla de La Fresneda) ที่ประทับเพื่อเสด็จล่าสัตว์อันมีความสงบเงียบซึ่งตั้งอยู่ห่างออกไปห้ากิโลเมตร ทั้งสองสถานที่นี้มีสถาปัตยกรรมร่วมอันบ่งชี้ถึงอำนาจของราชวงศ์สเปนและอำนาจของศาสนจักรโรมันคาทอลิกในแผ่นดินสเปนระหว่างคริสต์ศตวรรษที่ 16 ถึง 17 ปัจจุบันเอลเอสโกเรียลเป็นสำนักงานใหญ่ของคณะสงฆ์แห่งนักบุญออกัสติน
พระเจ้าเฟลีเปที่ 2 ผู้ทรงยึดมั่นในคาทอลิก ทรงตอบโต้ต่อการปฏิรูปศาสนาฝ่ายโปรเตสแตนต์ที่บังเกิดไปทั่วทวีปยุโรปในคริสต์ศตวรรษที่ 16 โดยอุทิศเวลาทั้งรัชกาลของพระองค์ (ค.ศ. 1556–1598) ตลอดจนทองคำมหาศาลที่ได้จากอาณานิคมสเปนในโลกใหม่ไปในการยับยั้งการแผ่ขยายของนิกายโปรเตสแตนต์ แม้ว่าความพยายามของพระองค์บางส่วนประสบผลสำเร็จในระยะยาว แต่กระแสการปฏิรูปคาทอลิกที่เกิดขึ้นในช่วงเวลาเดียวกันกลับรบกวนพระองค์เสียมากกว่าตลอดสามสิบปีแรกของการตัดสินพระทัยสร้างเอลเอสโกเรียล
ในวันที่ 2 กันยายน ค.ศ. 1984 องค์การยูเนสโกได้ประกาศให้พระราชฐานซานโลเรนโซแห่งเอลเอสโกเรียลเป็นมรดกโลกทางวัฒนธรรม ปัจจุบันเอลเอสโกเรียลเป็นหนึ่งในสถานที่ท่องเที่ยวยอดนิยม สามารถเดินทางไปกลับจากกรุงมาดริดได้ภายในวันเดียว แต่ละปีมีนักท่องเที่ยวเข้าเยี่ยมชมกว่าห้าแสนคน

**อ้างอิง**

**แหล่งข้อมูลอื่น**
 El Escorial site- Jardin del Monasterio de El Escorial - a Gardens Guide review date=2006-06-15 - El Escorial Monastery - History and Photos- 74 Photos of El Escorial date=2013-11-01 
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศสเปน
หมวดหมู่:สิ่งก่อสร้างในแคว้นมาดริด
หมวดหมู่:สิ่งก่อสร้างในคริสต์ทศวรรษ 1590
หมวดหมู่:วังและพระราชวังในประเทศสเปน
วัดม่อนพระยาแช่

วัดม่อนพระยาแช่ หรือ วัดม่อนพญาแช่ เป็นวัดสำคัญตั้งอยู่เลขที่ 279 หมู่ 1 ตำบลพิชัย อำเภอเมือง จังหวัดลำปาง ภายในวัดเป็นที่ตั้งของพระธาตุม่อนพระยาแช่ เป็นปูชนียสถานอันเก่าแก่ของจังหวัดลำปาง และได้รับการขึ้นทะเบียนเป็นโบราณสถาน ในปี พ.ศ. 2478

**ประวัติ**
วัดม่อนพระยาแช่ ตั้งอยู่บนเนินเขาชื่อ "ม่อนไก่เขี่ย" ตำบลพิชัย อำเภอเมืองลำปาง จังหวัดลำปาง สร้างขึ้นใน พ.ศ. 2353 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 สังกัดคณะสงฆ์มหานิกาย วัดมีเนื้อที่ 350 ไร่ ส่วนใหญ่เป็นภูเขาสูง ซึ่งเป็นที่ตั้งของพระธาตุม่อนพระยาแช่
วัดม่อนพระยาแช่ แต่เดิมไม่มีพระสงฆ์จำพรรษาอยู่ประจำ จนกระทั่งใน พ.ศ. 2499 พระครูศรีปริยัติกิติ์ ได้รับแต่งตั้งเป็นเจ้าอาวาสวัดม่อนพระยาแช่
ใน พ.ศ. 2515 พระบาทสมเด็จพระเจ้าอยู่หัว ภูมิพลอดุลยเดช พร้อมด้วยสมเด็จพระนางเจ้าสิริกิติ์ พระบรมราชินีนาถ และพระเจ้าลูกเธอ ได้เสด็จพระราชดำเนินมานมัสการพระธาตุม่อนพระยาแช่ เมื่อวันที่ 16 มกราคม พ.ศ. 2515
ต่อมาเจ้าคณะจังหวัดลำปาง ได้แต่งตั้งพระครูประโชติคณารักษ์ เป็นเจ้าอาวาสวัดม่อนพระยาแช่ เมื่อวันที่ 1 ธันวาคม พ.ศ. 2522 และวัดม่อนพระยาแช่ได้รับการพัฒนาเรื่อยมา ต่อมาโครงการชลประทานลำปาง ได้สร้างอ่างเก็บน้ำห้วยโจ้ ขึ้นที่ด้านหลัง วัดม่อนพระยาแช่ เพื่อกักเก็บน้ำใว้ใช้ในวัด และใน พ.ศ. 2524 จังหวัดลำปาง ได้อนุมัติงบประมาณก่อสร้างถนนลาดยางตลอดสาย จากถนนพหลโยธินจนเข้าถึงวัดม่อนพระยาแช่ รวมระยะทาง 5 กิโลเมตร

**อ้างอิง**
ม่อนพระยาแช่
หมวดหมู่:โบราณสถานในจังหวัดลำปาง
นพเก้า ศรีบุญเรือง

พันเอก นพเก้า ศรีบุญเรือง หรือ เสธนพ เป็นผู้ฝึกสอนมวยไทย ทั้งมวยไทยเลิศฤทธิ์, มวยไทยโบราณ และศิลปะการต่อสู้ป้องกันตัว แห่งโรงเรียนนายร้อยพระจุลจอมเกล้า
ทั้งนี้ นพเก้า ศรีบุญเรือง ยังเป็นผู้ฝึกสอนมวยไทยเลิศฤทธิ์คนแรกของมาร์โก เด เชซาริส และเป็นผู้ให้ความร่วมมือกับสถาบันมวยโบราณนานาชาติ (IMBA) อย่างต่อเนื่อง ในการเผยแพร่วิชาความรู้ของมวยไทยเลิศฤทธิ์ และมวยไทยโบราณ ทั่วโลก
นอกจากนี้ นพเก้า ศรีบุญเรือง ยังเป็นนักยูโดสายดำขั้น 2 จากโดโดกัน ประเทศญี่ปุ่น และยูโดสายดำชั้น 3 จากสมาคมยูโดแห่งประเทศไทย ในพระบรมราชูปถัมภ์

**ประวัติ**
ในช่วงปี พ.ศ. 2526 ถึง 2549 นพเก้า ศรีบุญเรือง ได้เป็นผู้ตัดสินกีฬายูโด และในช่วงปี พ.ศ. 2525 ถึง 2550 เขาได้เป็นประธานผู้ตัดสินกีฬายูโดของกรมพลศึกษา
รวมทั้งเป็นผู้ตัดสินกีฬารักบี้ฟุตบอลในช่วงปี พ.ศ. 2529 ถึง 2549 และเป็นประธานผู้ตัดสินกีฬารักบี้ฟุตบอล ของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ เมื่อปี พ.ศ. 2549

**เกียรติประวัติ**
 ผู้ช่วยปรมาจารย์อาวุโส (มงคล ๙ - มงคลทอง) แห่งสมาคมครูมวยไทย- ผู้ตัดสินกีฬารักบี้ดีเด่น พ.ศ. 2547

**อ้างอิง**

**แหล่งข้อมูลอื่น**
  Muay Boran Roma - Official Website 
หมวดหมู่:ทหารบกชาวไทย
หมวดหมู่:นักมวยไทยเลิศฤทธิ์
หมวดหมู่:ผู้ฝึกสอนมวยไทยเลิศฤทธิ์
หมวดหมู่:ผู้ฝึกสอนมวยไทย
หมวดหมู่:นักยูโดชาวไทย
หมวดหมู่:ผู้ฝึกสอนศิลปะการต่อสู้
หมวดหมู่:ผู้ตัดสินยูโด
หมวดหมู่:ผู้ตัดสินรักบี้ยูเนียน
หมวดหมู่:บุคคลจากโรงเรียนนายร้อยพระจุลจอมเกล้า
สรุปเหรียญโอลิมปิกเยาวชนฤดูหนาว 2016

สรุปเหรียญโอลิมปิกเยาวชนฤดูหนาว 2016 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูหนาว 2016 ณ เมืองลีลแฮมเมอร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016

**อ้างอิง**
ฤดูหนาว 2016
โรงแรม ดับเบิ้ลยู กรุงเทพฯ

โรงแรม ดับเบิ้ลยู กรุงเทพฯ (อังกฤษ: W Bangkok) เป็นโรงแรมระดับ 5 ดาว ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร บริหารงานโดยแมริออท อินเตอร์เนชั่นแนล ภายใต้แบรนด์ ดับเบิ้ลยู โฮเท็ล แอนด์ รีสอร์ท

**ข้อมูลทั่วไป**
โรงแรม ดับเบิ้ลยู กรุงเทพฯ เปิดอย่างเป็นทางการ เมื่อวันที่ 7 ธันวาคม ปี 2555 ดำเนินงานก่อสร้างโดย บริษัท P&T กรุ๊ป มีบริษัทโซดา (S.O.D.A, Thailand) เป็นผู้ออกแบบตกแต่งภายใน และมีบริษัท Avroko เป็นผู้ดูแลเรื่องพรอพ งานศิลปะที่จัดโชว์ในโรงแรม ตัวอาคารเป็นตึกสูง 31 ชั้น มีห้องพักทั้งหมด 403 ห้อง ตั้งอยู่บนถนนสาทรเหนือ ตรงข้ามกับตึกอาคารสำนักงานเอ็มไพร์ทาวเวอร์ และเดอะเฮ้าส์ออนสาทร อาคารอนุรักษ์ที่อยู่ภายใต้การดูแลโดยกรมศิลปากร ได้ถูกเช่าจากสำนักงานทรัพย์สินส่วนพระมหากษัตริย์ เพื่อปรับปรุง ตกแต่งและเปิดเป็นร้านอาหารและบาร์ เมี่อปี 2558 ที่ผ่านมา 

**ห้องอาหาร และบาร์**
 เดอะ คิทเช่น เทเบิ้ล- วูบาร์- เดอะ คิทเช่น แพนทรี่- เวท เด็ค- ดับเบิ้ลยู เทอเรส

**เดอะเฮ้าส์ออนสาทร**
ไฟล์:Baan Sathon.jpg|thumb|บ้านสาทร หรือ เดอะเฮ้าส์ออนสาทร ด้านหลังคือ คิง เพาเวอร์ มหานคร
เดอะเฮ้าส์ออนสาทร (บ้านสาทร) สร้างขึ้นเมื่อ พ.ศ. 2432 ในรัชสมัยพระบาทสมเด็จพระจุลจอมเกล้าเจ้าอยู่หัว โดยเป็นบ้านของหลวงสาทรราชายุตก์ นักธุรกิจผู้ร่ำรวย และเป็นผู้ริเริ่มขุดคลองสาทร ในปี พ.ศ. 2467 ตัวอาคารได้รับการดัดแปลงเป็นโรงแรมโฮเต็ล รอแยล และสถานทูตของสหภาพแห่งสาธารณรัฐสังคมนิยมโซเวียต (สหพันธรัฐรัสเซียในปัจจุบัน) ในปี พ.ศ. 2491 และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร
ปัจจุบันอาคารถูกเช่าโดยบริษัท นอร์ท สาธร เรียลตี้ จำกัด เพื่อปรับปรุงอาคารเป็นเดอะเฮ้าส์ออนสาทรเป็นส่วนหนึ่งของโรงแรม ดับเบิ้ลยู กรุงเทพ อาคารตึกประกอบไปด้วยสี่ตึกใหญ่  ในการตกแต่งสไตล์นีโอคลาสสิก

**ห้องอาหาร และบาร์**
 เดอะ ไดน์นิ่งรูม- เดอะ บาร์- เดอะ คอร์ทยาร์ด

**อ้างอิง**

ดับเบิลยู
เต่ายูนิฟอรา

เต่ายูนิฟอรา (Ploughshare tortoise, Madagascar tortoise, Angonoka, Madagascar angulated tortoise; Astrochelys yniphora) สัตว์เลื้อยคลานประเภทเต่า จำพวกเต่าบกชนิดหนึ่ง
เต่ายูนิฟอรา มีลักษณะเด่น คือ กระดองจะกลมสูงกว่าเต่าชนิดอื่น ๆ ตรงขอบด้านข้างของกระดอง จะยังคงมีลายสามเหลี่ยมสีเข้มชี้ขึ้นข้างบน โดยที่ฐานของสามเหลี่ยมจะชนกันทำให้ส่วนล่างของขอบกระดองด้านข้างเป็นสีดำ แลดูคล้ายแฉกของดาว จัดว่าเป็นเต่าที่มีความสวยงามมากชนิดหนึ่ง ขนาดเมื่อโตเต็มที่ ตัวผู้มีความยาวประมาณ 17.5 นิ้ว (44.5 เซนติเมตร) และตัวเมียประมาณ 15 นิ้ว (38 เซนติเมตร)
กินพืชจำพวกใบไม้ตระกูลถั่ว โดยเฉพาะที่อยู่ในสกุลชงโค (Bauhinia) เป็นอาหารหลักมากถึงร้อยละ 90 ที่เหลืออีกร้อยละ 10 เป็นหญ้า
เป็นเต่าที่พบได้เฉพาะบนเกาะมาดากัสการ์ ในป่าละเมาะใกล้ชายฝั่งทะเลทางทิศตะวันตกเฉียงเหนือของเกาะใกล้กับอ่าวบาลีเบย์ที่เดียวเท่านั้น ด้วยความสวยงามจึงมักถูกจับนำมาขายเป็นสัตว์เลี้ยงอยู่เสมอ ๆกอรปกับพื้นที่อาศัยถูกบุกรุกแผ้วถางด้วยไฟเพื่อทำการเกษตรรวมทั้งถูกจับไปบริโภคเป็นอาหาร จนคาดว่าเหลือปริมาณประชากรในธรรมชาติไม่ถึง 400 ตัว ถือได้ว่าเป็นเต่าบกชนิดที่หายากที่สุดในโลก จึงมักตกเป็นข่าวลักลอบซื้อขายกันอย่างผิดกฎหมายอยู่บ่อย ๆ มีราคาซื้อขายที่สูงมากแม้ว่าปัจจุบันจะสามารถเพาะขยายพันธุ์ได้แล้วก็ตาม โดยเต่าขนาดเล็กอายุประมาณ 3–4 ปี ขนาดประมาณ 6 นิ้ว มีราคาซื้อขายกันอยู่กับที่ประมาณ 200,000 บาท และตัวใหญ่อายุประมาณ 10 ปี ความยาวประมาณ 12 นิ้ว ราคาซื้อขายอยู่ที่ 1–2,000,000 บาท โดยในตัวใหญ่มีราคาซื้อกันที่เซนติเมตรละ 200,000 บาท ราคาจะแตกต่างกันไปที่ความสวยงามของกระดองและอายุรวมถึงขนาด

**อ้างอิง**

**บรรณานุกรม**
 year=1983

**แหล่งข้อมูลอื่น**
 Astrochelys yniphora- Astrochelys yniphora
หมวดหมู่:เต่ารัศมีดารา
หมวดหมู่:สัตว์ที่พบบนเกาะมาดากัสการ์
หมวดหมู่:สัตว์เลื้อยคลานที่เป็นสัตว์เลี้ยง
จักรพรรดิโคโนเอะ

จักรพรรดิโคโนเอะ (; 16 มิถุนายน ค.ศ. 1139 – 22 สิงหาคม ค.ศ. 1155) เป็นจักรพรรดิญี่ปุ่นองค์ที่ 76 ตามลำดับการสืบราชบัลลังก์แบบดั้งเดิม
รัชสมัยของโคโนเอะอยู่ในช่วง ค.ศ. 1142 ถึง 1155

**พระราชวงศ์**
ก่อนสืบราชบัลลังก์ดอกเบญจมาศ พระองค์มีพระนามเดิม (อิมินะ) ว่า เจ้าชายนาริฮิโตะ (体仁親王) หรือ เจ้าชายโทชิฮิโตะ
พระองค์เป็นพระราชโอรสองค์ที่ 8 ของจักรพรรดิโทบะ พระมารดาของพระองค์คือฟูจิวาระ โนะ นาริโกะ (1117–1160) พระมเหสีในจักรพรรดิโทบะ
*โคโง: ฟูจิวาระ โนะ ทาชิ (藤原多子) ธิดาในโทกูไดจิ คินโยชิและบุตรีบุญธรรมในฟูจิวาระ โนะ โยรินางะ ภายหลังได้อภิเษกกับจักรพรรดินิโจและกลายเป็นพระราชมารดาบุญธรรมของจักรพรรดิโรกูโจ
*ชูงู: ฟูจิวาระ โนะ ชิเมโกะ (藤原呈子) ภายหลังเป็น คูโจอิง (九条院) ธิดาในฟูจิวาระ โนะ โคเรมิจิและบุตรีบุญธรรมในฟูจิวาระ โนะ ทาดามิจิ

**เหตุการณ์ในพระชนม์ชีพของจักรพรรดิโคโนเอะ**
เจ้าชายนาริฮิโตะได้รับการประกาศพระนามแต่งตั้งให้เป็นรัชทายาทไม่นานหลังจากที่พระองค์ประสูติในปี ค.ศ. 1139 และพระองค์ได้รับการประกาศให้เป็นจักรพรรดิเมื่อพระชนมายุเพียง 3 พรรษา- ปีเอจิที่  1, เดือน 3 (ค.ศ. 1141): อดีตจักรพรรดิโทบะโกนพระเกศาและกลายเป็นพระภิกษุเมื่อพระชนมายุเพียง 39 พรรษา- ปีเอจิที่ 1, วันที่ 7 เดือน 12 (永治元年; ค.ศ. 1141): ปีที่ 18 ในรัชสมัยของจักรพรรดิซูโตกุ (崇德天皇十八年) องค์จักรพรรดิได้สละราชบัลลังก์และสืบราชบัลลังก์โดยพระอนุชาของพระองค์ พระโอรสองค์ที่ 8 ของอดีตจักรพรรดิโทบะ หลังจากนั้นไม่นาน จักรพรรดิโคโนเอะก็ได้สืบทอดราชบัลลังก์ดอกเบญจมาศอย่างเป็นทางการ
สมัยนั้นคัมปากุคือ ฟูจิวาระ โนะ ทาดามิชิ กลายเป็นเซ็ชโชหรือผู้สำเร็จราชการแทนพระองค์ อดีตจักรพรรดิโทบะยังคงกำกับดูแลกิจการทั้งหมดของราชสำนัก ในขณะที่อดีตจักรพรรดิซูโตกุไม่มีพระราชอำนาจใด ๆ ความขัดแย้งนี้ส่งผลให้เกิดความขัดแย้งมากมายตามมาในรัชสมัยของจักรพรรดิโคโนเอะ- ปีโคจิที่ 2 เดือน 1 (2年康治1月, ค.ศ. 1143): อดีตจักรพรรดิโทบะอิน ซึ่งรู้จักกันในพระอิสริยยศไดโจโฮโอหรือโฮโอ (太上法皇) ได้เสด็จไปเยี่ยมพระมารดาของพระองค์

**พระราชพงศาวลี**

**อ้างอิง**

**ข้อมูล**
 Brown, Delmer M. and Ichirō Ishida, eds. (1979).   Gukanshō: The Future and the Past. Berkeley: University of California Press. 978-0-520-03460-0;   OCLC 251325323- Kitagawa, Hiroshi and Bruce T. Tsuchida, ed. (1975). The Tale of the Heike. Tokyo: University of Tokyo Press. 0-86008-128-1  OCLC 164803926- Ponsonby-Fane, Richard Arthur Brabazon. (1959).   The Imperial House of Japan. Kyoto: Ponsonby Memorial Society.  OCLC 194887- Titsingh, Isaac. (1834). Nihon Ōdai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.   OCLC 5850691- Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. 978-0-231-04940-5;   OCLC 59145842
โคโนเอะ
หมวดหมู่:โคไตชิ
ฟุตบอลทีมชาติออสเตรีย

ฟุตบอลทีมชาติออสเตรีย (Österreichische Fußballnationalmannschaft) เป็นทีมฟุตบอลตัวแทนในระดับทีมชาติของออสเตรีย ประเทศในภูมิภาคยุโรปกลาง ปัจจุบันอยู่ภายใต้การดูแลของสมาคมฟุตบอลออสเตรีย
ทีมชาติออสเตรียมีทีมชาติคู่ปรับคือทีมชาติฮังการี

**ประวัติ**
สมาคมฟุตบอลออสเตรียก่อตั้งในวันที่ 18 มีนาคม ค.ศ. 1904 ในจักรวรรดิออสเตรีย-ฮังการี ส่วนประวัติในระดับสากลของออสเตรีย เริ่มต้นขึ้นในทศวรรษที่ 30 เมื่อได้รับการขนานนามให้เป็น "ทีมมหัศจรรย์" จากรูปแบบการเล่นที่สวยงามและมีประสิทธิภาพ และมีสถิติไม่แพ้ใครติดต่อกันถึง 14 นัด ในช่วง ค.ศ. 1931–32 และเข้าร่วมฟุตบอลโลก 1934 โดยถูกจัดให้เป็นทีมหนึ่งที่มีโอกาสคว้าแชมป์ไปครอง แต่ในรอบรองชนะเลิศออสเตรียแพ้ต่ออิตาลี ซึ่งต่อมาอิตาลีก็ได้แชมป์ไปในท้ายที่สุด
ออสเตรียประสบความสำเร็จสูงสุดในฟุตบอลโลก 1954 เมื่อเป็นทีมที่ได้ถึงอันดับ 3 จนถึงปัจจุบันออสเตรียผ่านเข้าไปเล่นในฟุตบอลโลกรอบสุดท้ายมาแล้ว 7 ครั้ง โดยครั้งสุดท้ายคือฟุตบอลโลก 1998 โดยมี โทนี โพลสเตอร์ และแอนเดรียส แฮร์โซก โดยทั้งคู่เป็นผู้เล่นคนสำคัญจากบุนเดิสลีกา จากนั้นออสเตรียก็ถึงจุดที่ต้องเปลี่ยนถ่ายตัวผู้เล่นในยุคต่อมา ซึ่งต้องใช้เวลานานในการจะมีผู้เล่นที่มีความสามารถขึ้นมาสู่ระดับทีมชาติ 
ในฟุตบอลชิงแชมป์แห่งชาติยุโรป ออสเตรียก็ไม่มีวี่แววว่าจะผ่านเข้าไปได้เล่นอีกเลย เมื่อเป็นยุคของการเปลี่ยนถ่ายตัวผู้เล่น โดยในปี ค.ศ. 2008 ก็ได้ใช้สิทธิในการเป็นเจ้าภาพร่วมกับสวิตเซอร์แลนด์ ผ่านเข้าไปเล่นรอบสุดท้ายได้ แต่ก็ต้องตกรอบแรกไปอย่างที่เก็บคะแนนได้เพียงแต้มเดียวเท่านั้นเอง
ในฟุตบอลชิงแชมป์แห่งชาติยุโรป 2016 ออสเตรียก็ได้ผ่านเข้าไปร่วมแข่งขันด้วย โดยมีผลงานที่ยอดเยี่ยมคือการเอาชนะสวีเดนไปได้ถึง 1–4 ถึงสวีเดนในรอบคัดเลือกเมื่อปี ค.ศ. 2015  ออสเตรียอยู่ในกลุ่มเอฟ เช่นเดียวกับ โปรตุเกส, ฮังการี และไอซ์แลนด์ โดยลงแข่งขันนัดแรกพบกับฮังการี ในวันที่ 14 มิถุนายน ค.ศ. 2016 ที่สนามนูโวสตาดเดบอร์โด ในเมืองบอร์โด

**ผู้เล่นคนสำคัญ**
 เดวิด อาลาบา

**อดีตผู้เล่นคนสำคัญ**
 มาเธียส ซินเดลาร์- โทนี โพลสเตอร์- แอนเดรียส แฮร์โซก- อเล็กซ์ แมนนิงเกอร์- มาร์โก อาร์เนาโตวิช- คริสเตียน ฟุกส์- เควิน วิมเมอร์- ซลัตโก ยูนูโซวิช- มาร์ติน ฮาร์นิก- มาร์ก ยานโก- อิวิก้า วาสติก

**ชุดแข่งขันแบ่งตามปี**
ออสเตรียได้ใช้ชุดแข่งของพูมามาตั้งแต่ปี ค.ศ. 1978

**หมายเหตุ**

**อ้างอิง**

**แหล่งข้อมูลอื่น**
 de-  FIFA profile-  UEFA profile
เฉลิมศักดิ์ แย้มขะมัง

เฉลิมศักดิ์ แย้มขะมัง (เกิด 3 กันยายน พ.ศ. 2519) หรือชื่อเดิม นพรุจ แย้มขะมัง ชื่อเล่น เหลิม เป็นนักแสดงชายชาวไทย

**ผลงาน**

**ละครโทรทัศน์**

**ผลงานละครชุด**

**ซิทคอม**

**ภาพยนตร์ === 

**พิธีกร**

**อ้างอิง**
   Chaloem Yaemkhamang เฉลิมศักดิ์ แย้มขะมัง : mydramalist.info  date=2016-09-03 

หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวไทย
ผลงานเพลง YoghurtBand
ฐนิชา ดิษยบุตร

นันทธิดา ดิษยบุตร หรือชื่อในวงการ ฐนิชา ดิษยบุตร ชื่อเล่น อั้ม เป็นนักแสดงชาวไทย มีผลงานส่วนใหญ่กับสังกัดอาร์เอส

**ประวัติ**
ฐนิชา ดิษยบุตร หรือชื่อจริง นันทธิดา ดิษยบุตร (ชื่อเล่น: อั้ม) เกิดเมื่อวันที่ 29 ธันวาคม พ.ศ. 2520 จบการศึกษาระดับปริญญาตรีที่ มหาวิทยาลัยหอการค้าไทย เป็นทั้งนักแสดง และนางแบบนิตยสารชาวไทย จากการชักนำของ อานนท์ มิ่งขวัญตา (หรือพจน์ อานนท์) รุ่นเดียวกับ โด่ง สิทธิพร นิยม ชาช่า อัลเทอร์เมท ฌัชฌา รุจินานนท์ สโรชา วาทิตตพันธ์ เริ่มมีผลงานถ่ายโฆษณา และถ่ายแบบนิตยสารวัยรุ่น เช่น HEART, เธอกับฉัน, สุดสัปดาห์, นิตยสารอานนท์ เป็นต้น
เริ่มมีชื่อเสียงจากการแสดงภาพยนตร์ 18 ฝน คนอันตราย ซึ่งเป็นผลงานกำกับของพจน์ อานนท์ (ฉายในโรงภาพยนตร์เมื่อ 14 พฤศจิกายน 2540) จากนั้นได้มีผลงานละครโทรทัศน์กับทางบริษัท อาร์เอส โปรโมชั่น ได้แก่ ไฟสิ้นเชื้อ, คินตามณีที่นี่มีรัก, บ้านสีขาวกับดาวดวงเดิม เป็นต้น
ด้านชีวิตส่วนตัว สมรสกับ นายกิติพงศ์ มุตตามระ (อุ้ม) ผู้จัดการฝ่ายสินเชื่อบุคคล ธนาคารกรุงศรีอยุธยา สำนักงานใหญ่ โดยจัดพิธีฉลองมงคลสมรส หลังจากทั้งคู่เข้าพิธีหมั้นและหลั่งน้ำสังข์ไปแล้ว เมื่อวันที่ 27 ธันวาคม พ.ศ. 2550 และในปัจจุบันเธอมีบุตรสาว1คน คือ น้องน้ำปั่น (ชื่อจริง: ดังฝัน มุตตามระ)

**ผลงาน**

**ละครโทรทัศน์**
 ละครเรื่อง ภพรัก ช่อง 3 (พ.ศ. 2542)- ละครเรื่อง บ้านไร่-เรือนรัก ช่อง 3 (พ.ศ. 2542)- ละครเรื่อง มะนาวหวาน ช่อง 3 (พ.ศ. 2542)- ละครเรื่อง อรุณสวัสดิ์ ช่อง 3 (2542)- ละครเรื่อง สังข์ทอง รับบท นางรจนา ช่อง 3 (2543)- ละครเรื่อง หลวงตา ช่อง 3 (2543) แสดงคู่กับ เพ็ญเพชร เพ็ญกุล- ละครเรื่อง คินตามณี ที่นี่มีรัก ช่อง 3 (2544)- ละครเรื่อง พระรถเสน ช่อง 3 (2544)
*ละครเรื่อง บ้านสีขาวกับดาวดวงเดิม ไอทีวี (2545) รับบท ฟ้าอารียา นอบน้อม (ฟ้า)- ละครเรื่อง ไฟสิ้นเชื้อ ช่อง 7 (2546)- ละครเรื่อง ฝันกลางตะวัน ช่อง 7 (2546)- ละครเรื่อง กาเหว่าที่บางเพลง ช่อง 3 (2546) รับบท พิม- ละครเรื่อง ไผ่กำเพลิง ช่อง 3 (2547)- ละครเรื่อง เพื่อน ช่อง 5 (2547)- ละครเรื่อง เขยมะริกัน ช่อง 3 (2548)

**ภาพยนตร์**
 18 ฝน คนอันตราย รับบท...อั้ม (14 พ.ย. 40)- กาลครั้งหนึ่ง...ชั่วนิรันดร์ คู่กับ สุพจน์ จันทร์เจริญ (ภาพยนตร์วีซีดี)- ศพไร้เงา คู่กับ ทัช ณ ตะกั่วทุ่ง (ภาพยนตร์วีซีดี)- The Haunted Bogie โบกี้เฮี้ยน รับบท...แสงเดือน (1 ก.ย. 49)

**มิวสิควีดีโอ**
 เพลง ด้วยแรงอธิษฐาน (พ.ศ. 2539) ศิลปิน แหม่ม พัชริดา วัฒนา- เพลง เพียงจำไว้ (พ.ศ. 2539) ศิลปิน โดม ปกรณ์ ลัม- เพลง ยกพลขึ้นบก (พ.ศ. 2540)ศิลปิน แก๊งโฟร์- เพลง หนังสือเพลง (พ.ศ. 2543)ศิลปิน แหม่ม พัชริดา วัฒนา

**อ้างอิง**
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:พุทธศาสนิกชนชาวไทย
หมวดหมู่:บุคคลที่ยังมีชีวิตอยู่
กรดเอลลาจิก

กรดเอลลาจิก (ellagic acid) เป็นสารฟีนอลธรรมชาติและเป็นสารไดแล็กโทนของกรดเฮกซะไฮดรอกซีไดฟีนิก พืชสังเคราะห์กรดเอลลาจิกจากกระบวนการไฮโดรไลซิสสารกลุ่มแทนนิน เช่น เอลลาจิแทนนิน และเจรานิอิน ร่างกายมนุษย์สามารถย่อยสลายกรดเอลลาจิกได้ผ่านยูโรลิทิน
กรดเอลลาจิกถูกค้นพบในปี ค.ศ. 1831 โดยอ็องรี บราคอนโน นักเคมีชาวฝรั่งเศส ต่อมาในปี ค.ศ. 1905 มักซีมีเลียน นีเรนสไตน์เตรียมสารนี้ได้จากพืชหลายชนิด เช่น ทับทิม สมอไทยและเปลือกต้นโอ๊ค ยูเลียส นิวบรอนเนอร์เป็นบุคคลแรกที่สังเคราะห์กรดเอลลาจิกจากการให้ความร้อนกรดแกลลิกกับกรดอาร์เซนิกหรือซิลเวอร์ออกไซด์
กรดเอลลาจิกพบในพืชหลายชนิดเช่น Myriophyllum spicatum  เห็ดราชนิด Phellinus linteus และพืชสกุลโอ๊ค เช่น Quercus alba และ Quercus robur  ในอาหาร พบมากในแบล็กเบอร์รี แครนเบอร์รี พีแคน ทับทิม แรสเบอร์รี สตรอว์เบอร์รี วอลนัต เก๋ากี่ องุ่นและลูกท้อ
กรดเอลลาจิกมีฤทธิ์ต้านการแบ่งตัวของเซลล์ที่ก่อมะเร็งและเป็นสารต้านอนุมูลอิสระ ช่วยลดภาวะเครียดออกซิเดชัน และวางขายในรูปของอาหารเสริมที่มีคุณสมบัติต้านมะเร็งและโรคหัวใจ อย่างไรก็ตาม สำนักงานคณะกรรมการอาหารและยาสหรัฐ (FDA) ประกาศว่าการโฆษณาว่ากรดเอลลาจิกสามารถรักษาโรคมะเร็งได้นั้นเป็นการละเมิดกฎหมาย

**อ้างอิง**

**แหล่งข้อมูลอื่น**
 กรดเอลลาจิก-  url-status=dead 
หมวดหมู่:ฟีนอล
หมวดหมู่:แลกโทน
ตูคอลา

ตูคอลา (Tuchola) เป็นเมืองทางตอนเหนือของประเทศโปแลนด์ อยู่ในเขตจังหวัดกูยาวือ-ปอมอแช มีเนื้อที่ 17.69 ตารางกิโลเมตร ในปี ค.ศ. 2012 มีประชากร 20,185 คน ในช่วงการแบ่งโปแลนด์ครั้งที่หนึ่ง เมืองได้ถูกรวมเข้ากับราชอาณาจักรปรัสเซีย
ในช่วงสงครามโลกครั้งที่สอง เมืองตูคอลาพร้อมกับส่วนที่เหลือของภูมิภาคถูกยึดโดยนาซีเยอรมนี หลังจากเยอรมันพ่ายแพ้ เมืองได้อยู่ภายใต้การปกครองของโปแลนด์ และชาวเยอรมันได้ถูกขับไล่ออกจากเมือง

**แหล่งข้อมูลอื่น**
 Municipal website date=2007-09-28 - Map via mapa.szukacz.pl date=2012-02-05  - Satellite photo from Google Maps
หมวดหมู่:เมืองในจังหวัดกูยาวือ-ปอมอแช
เอ็นโซและแคส

เอ็นโซ อมอเร และ บิ๊กแคส (Enzo Amore & Big Cass) เป็นทีมนักมวยปล้ำของดับเบิลยูดับเบิลยูอี ปัจจุบันได้แตกทีมกันเพราะ Cass หักหลัง Enzo

**ผลงานความสำเร็จ**
 โปรเรสต์ลิงอิลลัสเตรเตด
** PWI ranked Enzo #110 of the top 500 singles wrestlers in the PWI 500 in 2017
** PWI ranked Cass #94 of the top 500 singles wrestlers in the PWI 500 in 2017- ดับเบิลยูดับเบิลยูอี
** เอ็นเอ็กซ์ที เยียร์-เอ็นด์ อะวอร์ด (1 time)
*** Tag Team of the Year (2015)

**อ้างอิง**

**แหล่งข้อมูลอื่น**
 Enzo Amore- Big Cass
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
สปริงเกอร์ดับเพลิง

ภาพ:Sprinkler - by Adrian Sampson.jpg|right|thumb|สปริงเกลอร์ดับเพลิง (ส่วนสีแดงเป็นกระเปาะแก้วบรรจุแอลกอฮอล์)
สปริงเกลอร์ดับเพลิง (fire sprinkler) เป็นสปริงเกลอร์ฉีดน้ำชนิดพิเศษ
ติดตั้งไว้ตามฝ้าเพดานในอาคาร และจะทำงานโดยอัตโนมัติเมื่อเกิดเหตุเพลิงไหม้, หัวสปริงเกลอร์ชนิดนี้จะออกแบบไว้เฉพาะ
ให้มีกระเปาะแก้วบรรจุแอลกอฮอล์อุดทางท่อจ่ายน้ำไว้เพื่อไม่ให้สปริงเกลอร์ทำงานในสภาพปกติ
เมื่อเกิดเหตุเพลิงไหม้ อุณหภูมิเพดานห้องจะขึ้นสูง ทำให้แอลกอฮอล์ในสปริงเกลอร์ขยายตัวจนกระเปาะแก้วแตก
เปิดทางให้น้ำฉีดออกมาเป็นฝอยเพื่อควบคุมไฟไม่ให้ลุกลาม
หมวดหมู่:อุปกรณ์ความปลอดภัย
หมวดหมู่:อุปกรณ์ดับเพลิง
ฉันมาบอกว่า

ฉันมาบอกว่า... เป็นซิงเกิลของวงซีซันไฟฟ์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวซิกมูฟ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายครั้งแรกในวันที่ 23 พฤษภาคม พ.ศ. 2559 ในร้านค้าไอทูนส์โดยเพลงนี้ถูกประพันธ์คำร้องที่ได้รับแรงบันดาลใจในการประพันธ์คำร้องมาจากชีวิตจริงของเพื่อนสนิทคนหนึ่ง 
ส่วนมิวสิควิดีโอนี้เผยแพร่ครั้งแรกในวันที่ 6 มิถุนายน พ.ศ. 2559 ได้บินลัดฟ้าไปถ่ายทำกันถึงแดนกิมจิ ประเทศเกาหลี โดยสมาชิกของวงทั้ง 4 "เอก-เจ-จั๊ก-เปา" ซีซันไฟฟ์ ได้รับบทนักสืบจำเป็น โดยเรื่องราวของ MV เพื่อนสมาชิกทั้ง 3คน ออกตามหาหลักฐานขั้นมาสเตอร์พีซ เพื่อให้การตัดสินใจทำอะไรบางอย่างของ "หนุ่มเอก" เป็นไปได้ง่ายขึ้น ภาระกิจของ 4 หนุ่ม เริ่มสตาร์ทขึ้นทันที ตั้งแต่ขึ้นเครื่องบินแอร์เอเชียเอ็กซ์ โดยการคีพลุคมาดเท่ห์ตามคาแรคเตอร์ของแต่ละคน จนถึงเวลาเครื่องแลนดิ้งกันเลย นักสืบทั้ง 3 เริ่มทำหน้าที่จับพิรุธของนางเอก (แอปเปิ้ล เดอะสตาร์) กับหนุ่มหล่อสไตล์โอปป้าด้วยวิธีต่าง ๆ

**การตอบรับ**
เพลง ฉันมาบอกว่า... ติดอันดับสูงสุด 2 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 23 พฤษภาคม พ.ศ. 2559 ที่มีคนดาวน์โหลดมากที่สุด
 ชาร์ต

**อ้างอิง**
หมวดหมู่:เพลงไทยสากล
หมวดหมู่:เพลงของซีซันไฟฟ์
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดมีเรคคอร์ดส
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงบันทึกเสียงที่ผลิตโดยเพิ่มศักดิ์ พิสิษฐ์สังฆการ
ดีลีต

Delete เป็นซิงเกิลของแหนม-รณเดช วงศาโรจน์ ในปี พ.ศ. 2559 สังกัดค่ายเพลงมิวสิกมูฟเรคคอร์ดส‎ ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ธีรภัค มณีโชติ และเรียบเรียงโดย ธีรภัค มณีโชติ, รณเดช วงศาโรจน์ เพลงนี้ออกจำหน่ายในวันที่ 15 มีนาคม พ.ศ. 2559
เพลงนี้เป็นเพลงเปิดตัวโปรเจคท์ Simple man by Ten Teerapak โปรเจคท์ของโปรดิวเซอร์ มือทองเต็น ธีรภัค มณีโชติ ที่ได้ชวน "แหนม รณเดช" มาเป็นคนถ่ายทอดเพลงนี้ "เต็น ธีรภัค" ถือเป็นโปรดิวเซอร์คู่ใจของแหนม รณเดช ที่ร่วมกันมานานหลายปี รวมถึงร่วมงานกันในเพลง “ให้ฉันดูแลเธอ” ซึ่งถือเป็นเป็นเพลงแจ้งเกิดของแหนม รณเดช และ song of the year ในปี 2009
เพลง Delete ได้แรงบันดาลใจมาจากชีวิตในช่วงนึ­งของแหนม รณเดช ที่ดูเหมือนเป็นหนุ่มเพอเฟ็ค แต่จริง ๆ แล้วก็มีมุมอ่อนแอ DELETE เล่าเรื่องราวที่เชื่อว่าน่าจะเกิดขึ้นได้­กับทุกคน ที่มีความทรงจำหรือใครบางคนที่ เราอยากจะลืมหรือลบออกไปจากใจ แต่ไม่ว่าจะทำอย่างไรก็ลบไม่ได้สักที

**การตอบรับ**
เพลง Delete ได้อันดับสูงสุด 27 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 7 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:เพลงของรณเดช วงศาโรจน์ 
หมวดหมู่:ซิงเกิลในสังกัดมิวสิกมูฟเรคคอร์ดส‎
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:เพลงที่ประพันธ์คำร้องโดยธีรภัค มณีโชติ
เธรามิน

เครื่องเธรามิน ประกอบจากชุดคิทยี่ห้อ Moog, เสาอากาศห่วงด้านซ้ายใช้ควบคุมความดัง ส่วนเสายาวด้านขวาใช้ควบคุมความสูงต่ำของตัวโน้ต
ส่วนประกอบภายในชุดคิทเธรามิน
เธรามิน (theremin) เป็นเครื่องดนตรีไฟฟ้าชนิดหนึ่ง
ที่ผู้เล่นจะทำการโบกมือไปมาในอากาศเพื่อสร้างและควบคุมเสียง,
ประดิษฐ์โดยวิศวกรชาวรัสเซีย ลีโอ เธรามิน (เลฟ เซอร์เกเยวิช เธอร์เมน) ในปี พ.ศ. 2463
ช่วงหลังสงครามกลางเมืองรัสเซีย, และจดสิทธิบัตรที่สหรัฐอเมริกาในปี พ.ศ. 2471
เสียงของเครื่องดนตรีนี้มีเอกลักษณ์เฉพาะที่ฟังคล้ายเสียงอู้ของเซลโล แต่ระดับเสียงสูงต่ำจะแกว่งไปมาคล้ายคนฮัมเพลง

**หลักการทำงาน**
แผนผังแสดงการทำงานภายในเธรามิน: ส่วนสีม่วงควบคุมความดัง, ส่วนสีเหลืองควบคุมเสียงสูงต่ำ, ส่วนสีแดงเป็นภาคขยายสัญญาณเสียงขาออก
เธรามินทำงานโดยอาศัยวงจรกำเนิดความถี่ไซน์สองชุด แต่ละชุดจะทำงานโดยอาศัยค่าความจุไฟฟ้าของเสาอากาศโลหะแต่ละเสา
ซึ่งอยู่คนละด้านของเครื่อง, เมื่อมือของผู้เล่นขยับเข้าใกล้เสา ความจุไฟฟ้าก็จะเปลี่ยนแปลง ทำให้ความถี่ที่ได้จากวงจรชุดนั้นๆ เปลี่ยนแปลง
วงจรกำเนิดความถี่หนึ่งจะทำหน้าที่คุมความดัง (โดยนำความถี่ที่ได้ไปเข้าวงจรความถี่ต่ำผ่าน และใช้ระดับสัญญาณที่ได้เป็นระดับความดังเสียง),
อีกวงจรจะคุมระดับตัวโน้ต (โดยนำความถี่ที่ได้ไปผสมกับความถี่อ้างอิง และใช้ความถี่บีตที่ออกมาเป็นเสียงตัวโน้ต)
เธรามินในปัจจุบันบางรุ่น นอกจากจะกำเนิดความถี่เสียงในตัวแล้ว ยังสามารถใช้เป็นอุปกรณ์ควบคุมมิดิ
เพื่อสร้างเสียงที่ซับซ้อนขึ้นผ่านชุดสังเคราะห์เสียงภายนอกได้อีกด้วย
หมวดหมู่:เครื่องดนตรีอิเล็กทรอนิกส์
ถนนเลี่ยงเมืองสันป่าตอง–หางดง

ถนนเลี่ยงเมืองสันป่าตอง–หางดง หรือ ทางหลวงชนบท ชม. 3035 สายแยกทางหลวงหมายเลข 108 - บ้านร้อยจันทร์ เป็นทางหลวงสายเลี่ยงเมืองใช้สำหรับเดินทางเข้าสู่ตัวเมืองเชียงใหม่ ก่อสร้างขึ้นเพื่อหลีกเลี่ยงคอขวดบริเวณตัวเมืองสันป่าตองและหางดง เชื่อมต่อระหว่างอำเภอดอยหล่อกับอำเภอหางดง จังหวัดเชียงใหม่

**ประวัติการก่อสร้าง**
การก่อสร้างเป็นเป็นสามระยะ ระยะแรกแล้วเสร็จและเปิดใช้งานในปี 2557 ระยะที่สองแล้วเสร็จและเปิดใช้งานในปี 2561 ระยะที่สามเป็นงานทางลอดที่แยกต้นเกว๋นและแยกท่าวังพร้าว คาดว่าจะแล้วเสร็จในปี 2564 ใช้งบประมาณทั้งสามระยะทั้งสิ้น 2,117 ล้านบาท

**รายชื่อทางแยก**

**แหล่งข้อมูลอื่น**
  เว็บไซต์โครงการ date=2016-03-04  ที่ กรมทางหลวงชนบท-  ถนนเลี่ยงเมืองสันป่าตอง–หางดง ระยะที่ 2 date=2013-06-15  ที่ กรมทางหลวงชนบท
ชม.3035
ทางหลวงชนบท
หมวดหมู่:ถนนในจังหวัดเชียงใหม่
วิมลพันธ์ ชาลีจังหาญ

ดร.วิมลพันธ์ ชาลีจังหาญ (เกิด 28 กรกฎาคม พ.ศ. 2511) ชื่อเล่น จุ๊บแจง เป็นนักแสดงหญิงชาวไทย

**ประวัติ**
วิมลพันธ์ ชาลีจังหาญ เกิดเมื่อวันที่ 28 กรกฎาคม พ.ศ. 2511 ชื่อเล่น จุ๊บแจง จบการศึกษาระดับประถมศึกษาจาก โรงเรียนเทศบาล 1 วัดน้อย ระดับมัธยมศึกษาจาก โรงเรียนสตรีวิทยา และระดับปริญญาตรี คณะนิเทศศาสตร์ เอกวิทยุโทรทัศน์ มหาวิทยาลัยหอการค้าไทย ปริญญาโท คณะศึกษาศาสตร์ มหาวิทยาลัยรามคำแหง ปริญญาเอก คณะครุศาสตร์ จุฬาลงกรณ์มหาวิทยาลัย 
วันจันทร์ที่ 24 เมษายน 2566 เวลา 09.09 น. จุ๊บแจง วิมลพันธ์ และ บอมบ์ อัศจรรย์ สัตโกวิท เข้ารับพระราชทานพิธีรดน้ำสังข์ และเข้าเฝ้าสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก มีครอบครัวเพื่อนสนิทร่วมยินดี บรรยากาศเต็มอิ่มไปด้วยความชื่นมื่น

**ผลงาน**

**ละครโทรทัศน์**

**ผลงานละครชุด**

**ซิทคอม**

**ภาพยนตร์**

**อ้างอิง**

**แหล่งข้อมูลอื่น**
  วิมลพันธ์ ชาลีจังหาญ : thairath.co.th - jubjang_thefirst

หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทย
ลิขิตริษยา

ลิขิตริษยา เป็นบทประพันธ์และบทโทรทัศน์โดย ปิยพร วายุภาพ กำกับการแสดงโดย ผิน เกรียงไกรสกุล สร้างเป็นละครโทรทัศน์ทางช่อง 7 ในปึ 2559 นำแสดงโดย กันตพงศ์ บำรุงรักษ์, อคัมย์สิริ สุวรรณศุข และ กาญจน์เกล้า ด้วยเศียรเกล้า ออกอากาศระหว่างวันที่ 8 มิถุนายน - 27 กรกฎาคม 2559 

**นักแสดง**

**เพลงประกอบละคร**
 เพลง ลิขิตริษยา - เจนนิเฟอร์ คิ้ม- เพลง เม็ดทราย - วาทิต โสภา- เพลง คนดีที่โลกลืม - ปัทมวรรณ นิยม

**งานสร้าง**
ละครเรื่องลิขิตริษยา เป็นละครแนวย้อนยุค ผู้สร้างละคร ศุภชัย ศรีวิจิตร ได้รวมทีมนักแสดงแต่งหน้าทำผม สวมคาแรกเตอร์ด้วยเสื้อผ้าเครื่องแต่งกายสมัยรัชกาลที่ 7

**รางวัล**
Fever Awards 2016 รางวัลละครยอดเยี่ยม ลิขิตริษยา

**อ้างอิง**

**แหล่งข้อมูลอื่น**
  ละครลิขิตริษยา จาก ช่อง 7- 1066-  เรื่องย่อ ลิขิตริษยา : กระปุกดอตคอม-  เรื่องย่อ ลิขิตริษยา : MGR Online date=2016-07-07 - เรื่องย่อละคร ลิขิตริษยา : Gossipstar
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ที่กำกับโดย ผิน เกรียงไกรสกุล
Ã

right
ตัวอักษร Ã (ตัวเล็ก: ã) เป็นรูปแบบตัวหนึ่งของอักษรละติน A ที่มีทิลเดอ อยู่ด้านบน ที่ใช้ในภาษาโปรตุเกสและภาษาเวียดนามในวรรณยุกต์

**ดูเพิ่ม**
Ă ă : อักษรละติน A ที่มี บรีฟ
*Â â : อักษรละติน A ที่มี เซอร์คัมเฟล็กซ์
*Ä ä : อักษรละติน Ä
*Å å : อักษรละติน A ที่มี ห่วงด้านบน
*Č č : อักษรละติน C ที่มี แครอน
*Ẽ ẽ : อักษรละติน E ที่มี ทิลเดอ
*Ĩ ĩ : อักษรละติน I ที่มี ทิลเดอ
*Ñ ñ : อักษรละติน N ที่มี ทิลเดอ
*Õ õ : อักษรละติน O ที่มี ทิลเดอ
*Ũ ũ : อักษรละติน U ที่มี ทิลเดอ
*Ỹ ỹ : อักษรละติน Y ที่มี ทิลเดอ
หมวดหมู่:อักษรละติน
Dzs (สัทศาสตร์)

ตัวอักษร Dzs (ตัวเล็ก: dzs) เป็นไตรอักษร (trigraph) ของตัวอักษรละติน D Z S สามตัวที่เขียนติดกันและออกเสียงเป็นอีกเสียงหนึ่ง
Dzs เป็นตัวอักษรที่ใช้ในภาษาฮังการีและจะออกเสียงเป็น  และ  ในสัทอักษรสากล

**ดูเพิ่ม**
 C c : อักษรละติน C, เฉพาะภาษาตุรกี- Ch (ทวิอักษร)- Dž (ทวิอักษร)- Đ đ : อักษรละติน Đ- Ĝ ĝ : อักษรละติน Ĝ (ใช้ในภาษาเอสเปอรันโต)- Ġ ġ : อักษรละติน G ที่มี จุดด้านบน (ใช้ในภาษามอลตา)- J j : อักษรละติน J (ใช้ในภาษาอังกฤษและภาษาคอร์นวอลล์)- Tr (ทวิอักษร) (ใช้ในภาษาเวียดนาม)- Xh (ทวิอักษร) (ใช้ในภาษาแอลเบเนีย)- Ž ž : อักษรละติน Z ที่มี แครอน
หมวดหมู่:อักษรละติน
ปลาเห็ดโคน

ปลาเห็ดโคน หรือ  ปลาซ่อนทราย หรือ ปลาบุรุด เป็นชื่อสามัญของปลาทะเลกระดูกแข็งในสกุล Sillago (/ซิล-ลา-โก/) ในวงศ์ปลาเห็ดโคน (Sillaginidae) เป็นปลาขนาดเล็ก มีความยาวประมาณ 15 เซนติเมตร มีส่วนหัวหลิม ลําตัวกลมยาวเรียวแบนข้างเล็กน้อย ลําตัวสีนํ้าตาลอ่อน หลังมีสีเข้มกว่าหรือสีเทา บางชนิดมีแต้มสีเข้มกว่าเรียงเป็นแถวอยู่ข้างลําตัวหรือพาดอยู่บนสันหลัง เป็นปลาที่อาศัยอยู่รวมกันเป็นฝูง มีพฤติกรรมไซ้ทรายหรือโคลนบริเวณแหล่งที่อยู่เพื่อหากินและหลบซ่อนตัว อันเป็นที่มาของชื่อ โดยพบบริเวณใกล้ชายฝั่ง ปากแม่น้ำ พงหญ้าทะเล หรือป่าชายเลน

**การจำแนก**
คำว่า Sillago เชื่อว่ามาจากชื่อท้องถิ่นในออสเตรเลีย เป็นไปได้มาจากแนวปะการังซิลลาโกใกล้เกาะวิตซันเดย์ในรัฐควีนส์แลนด์
ปลาเห็ดโคนแบ่งออกได้เป็น 31 ชนิด กระจายพันธุ์ในภูมิภาคอินโด-แปซิฟิก ตั้งแต่ชายฝั่งแอฟริกาจนถึงญี่ปุ่น และพบไกลถึงออสเตรเลีย- Sillago aeolus Jordan & Evermann, 1902 (ปลาเห็ดโคนจุด)- Sillago analis Whitley, 1943- Sillago arabica McKay & McCarthy, 1989 - Sillago argentifasciata Martin & Montalban, 1935 - Sillago asiatica McKay, 1982 - Sillago attenuata McKay, 1985 - Sillago bassensis Cuvier, 1829 - Sillago boutani Pellegrin, 1905 - Sillago burrus Richardson, 1842 - Sillago caudicula Kaga, Imamura, Nakaya, 2010 - Sillago ciliata Cuvier, 1829 - Sillago erythraea Cuvier, 1829- Sillago flindersi McKay, 1985 - Sillago indica McKay, Dutt & Sujatha, 1985 - Sillago ingenuua McKay, 1985 - Sillago intermedius Wongratana, 1977 (อาจจะเป็นชนิดเดียวกันกับ S. maculata)- Sillago japonica Temminck & Schlegel, 1843 - Sillago lutea McKay, 1985 - Sillago maculata Quoy & Gaimard, 1824  (อาจจะเป็นชนิดเดียวกันกับ S. intermedius)- Sillago megacephalus Lin, 1933 - Sillago microps McKay, 1985 - Sillago nierstraszi Hardenberg, 1941 - Sillago parvisquamis Gill, 1861 - Sillago robusta Stead, 1908 - Sillago schomburgkii Peters, 1864 - Sillago sihama Forsskål, 1775 (ปลาเห็ดโคน, ปลาช่อนทรายแก้ว)- Sillago sinica Gao, Ji, Xiao, Xue, Yanagimoto & Setoguma, 2011- Sillago soringa Dutt & Sujatha, 1982 - Sillago suezensis Golani,  Fricke & Tikochinski, 2013 - Sillago vincenti McKay, 1980 - Sillago vittata McKay, 1985 
เป็นปลาที่นิยมใช้บริโภค สามารถนำมาปรุงอาหารได้หลากหลาย เช่น ทอดกระเทียม แกงป่า หรือต้มยำ และเลี้ยงกันเป็นปลาสวยงาม

**อ้างอิง**

**แหล่งข้อมูลอื่น**
 ปลาเห็ดโคน- ปลาเห็ดโคน
หมวดหมู่:วงศ์ปลาเห็ดโคน
หมวดหมู่:ปลาน้ำกร่อย
หมวดหมู่:ปลาเศรษฐกิจ
นางทาส (พ.ศ. 2559)

== เนื้อเรื่อง**

**รายชื่อนักแสดง**

**เพลงประกอบละคร**
# เพลง ทาสรักของเธอ - แนน วาทิยา
# เพลง รักทั้งหมดจากหัวใจ - ลี่ ภาณุ

**อ้างอิง**

**แหล่งข้อมูลอื่น**
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2559
Ł

right
ตัวอักษร Ł (ตัวเล็ก: ł) เป็นรูปแบบหนึ่งของอักษรละติน L ที่มี แถบเส้น อยูด้านตรงกลางบิดงอโค้งรัดเส้น โดยถูกใช้บริบทที่หลากหลายในสัทอักษรสากลเสียงนี้แสดงโดยสัญลักษณ์ แม่แบบ:IPA|w
Ł เป็นตัวอักษรที่ใช้ในภาษาโปแลนด์และภาษาคาชูเบียน

**ดูเพิ่ม**
Đ đ : อักษรละติน D ที่มี แถบเส้น
*Ħ ħ : อักษรละติน H ที่มี แถบเส้น
*L l : อักษรละติน L
*Ø ø : อักษรละติน O ที่มี แถบเส้น
*Ŧ ŧ : อักษรละติน T ที่มี แถบเส้น
*Ƶ ƶ : อักษรละติน Z ที่มี แถบเส้น
*Л л : อักษรซีริลลิก Л
หมวดหมู่:ภาษาเบลารุส
หมวดหมู่:ภาษาโปแลนด์
Ń

right
ตัวอักษร Ń (ตัวเล็ก: ń) เป็นรูปแบบหนึ่งของอักษรละติน N ที่มีอคิวต์แอ็กเซนต์ อยู่ด้านบน โดยถูกใช้ในบริบทหลากหลายในสัทอักษรสากลแสดงนี้เสียงโดยสัญลักษณ์ IPA|ɲ
Ń เป็นตัวอักษรที่ใช่ในภาษาโปแลนด์และภาษาคาชูเบีย

**ดูเพิ่ม**
É é : อักษรละติน É
*N n : อักษรละติน N
*Ñ ñ : อักษรละติน N ที่มี ทิลเดอ
หมวดหมู่:อักษรละติน
Ż

ตัวอักษร Ż (ตัวเล็ก: ż) เป็นรูปแบบหนึ่งของอักษรละติน Z ที่มีจุด อยู่ด้านบน โดยถูกใช้ในบริบทที่หลากหลายในสัทอักษรสากล

**ชื่อเรียก**
 ในภาษาโปแลนด์และภาษาคาชูเบียน เรียกว่า "แช"- ในภาษามอลตา เรียกว่า "เซ" IPA|z

**ดูเพิ่ม**
Ċ ċ : อักษรละติน C ที่มี จุดด้านบน
*Ė ė : อักษรละติน E ที่มี จุดด้านบน
*Ġ ġ : อักษรละติน G ที่มี จุดด้านบน
*Z z : อักษรละติน Z
*Ž ž : อักษรละติน Z ที่มี แครอน
*Ź ź : อักษรละติน Z ที่มี อคิวต์แอ็กเซนต์
*Ƶ ƶ : อักษรละติน Z ที่มี แถบเส้น
หมวดหมู่:อักษรละติน
Ẽ

ตัวอักษร Ẽ (ตัวเล็ก: ẽ) เป็นรูปแบบหนึ่งของอักษรละติน E ที่มีทิลเดอ อยู่ด้านบน โดยถูกใช้ในบริบทที่หลากหลายในสัทอักษรสากล

**วรรณยุกต์**
Ẽ เป็นตัวอักษรที่มีวรรณยุกต์ของภาษาเวียดนาม

**ดูเพิ่ม**
อักษรละติน Ã
*อักษรละติน E
*อักษรละติน Ễ
หมวดหมู่:อักษรละติน
เทศกาลนักเรียนนานาชาติไกรฟส์วัลท์

เทศกาลนักเรียนนานาชาติไกรฟส์วัลท์ (Greifswald International Students Festival ) เป็นกิจกรรมที่จัดขึ้นโดยองค์กร GrIStuF e.V. ซึ่งเป็นองค์กรไม่แสวงผลกำไรในประเทศเยอรมนี กิจกรรมนี้ถูกจัดขึ้น ณ เมืองไกรฟส์วัลท์ (Greifswald) ซึ่งอยู่ทางตอนเหนือ ห่างจากกรุงเบอร์ลินเมืองหลวงของประเทศเยอรมนี ประมาณ 200 กิโลเมตร โดยเมืองนี้ตั้งอยู่บริเวณชายฝั่งทะเลบอลติก
กิจกรรมที่จัดขึ้นประกอบไปด้วย การทำเวิร์กช็อป กิจกรรมแลกเปลี่ยนวัฒนธรรม การนำเสนอผลงาน งานเลี้ยง และคอนเสิร์ต โดยแนวคิดหลักของงานครอบคลุมเนื้อหาในหลากหลายประเด็น ทั้งการเมือง ศิลปะ สังคม และวัฒนธรรม

**ผู้จัดงาน**
GrIStuF e.V. เป็นองค์กรไม่แสวงผลกำไรซึ่งจัดตั้งโดยนักศึกษาอาสาสมัคร เพื่อจัดกิจกรรม Greifswald International Student Festival นอกจากนี้ทางองค์กรยังได้จัดกิจกรรมอีกหลายอย่าง อาทิ Running Dinner และ Féte de la Musique สำหรับผู้คนในเมืองตั้งแต่ปี ค.ศ. 2007

**ประวัติ**
กิจกรรมได้รับแรงบันดาลใจมาจาก International Student Week in Iimenau โดยกลุ่มนักศึกษาที่สนใจ จนเกิดเป็น Greifswald International Student Festival ขึ้นครั้งแรกในปี ค.ศ. 2002
รายการกิจกรรมที่ได้จัดไปแล้ว- 2002: Our World - Our Choice- 2005: Touch the world- 2006: Project U-Rope: Utopia or reality?- 2008: Mind a change?- 2010: Response-Ability- 2012: FACE to FACE - paving the way for a non-violent society- 2014: Lost in Consumption - Rethinking Economy- 2016: Sea: The Future - Discovering the Ocean Current
หัวข้อของกิจกรรมในปี ค.ศ. 2005 ได้แก่ Green Globalization, Conflicts, Migration, Development Cooperation, Intercultural learning และ Bioethics มีนักศึกษาทั้งหมด 271 คนเข้าร่วมงาน ซึ่งน้อยกว่าที่คาดการณ์ไว้เนื่องจากปัญหาเรื่องวีซ่าของนักศึกษาจากนอกสหภาพยุโรป
ในปี ค.ศ. 2006 กิจกรรมได้จัดขึ้นภายใต้แนวคิด Project U-rope: Utopia or Reality ซึ่งในครั้งนี้ให้เฉพาะนักศึกษาจากยุโรปเข้าร่วม โดยมีเกซีน ชวาน (Gesine Schwan) นักวิชาการด้านรัฐศาสตร์และนักการเมืองเป็นผู้อุปถัมภ์ และได้แสดงวีดิทัศน์ปาฐกถาแก่นักศึกษาซึ่งเข้าร่วมงานในครั้งนี้มากกว่า 400 คน กิจกรรมทางวัฒนธรรมในงานได้แก่- European Night- Meeting of the Europeans- Excursions to the Region- Panel Discussions- League of Culture- Several Concerts
งานในครั้งถัดมาได้ถูกจัดขึ้นในปี ค.ศ. 2008 เพื่อไม่ให้ซ้อนกับงาน Ilmenau Festival ในปี ค.ศ. 2007

**อ้างอิง**
หมวดหมู่:เทศกาลในประเทศเยอรมนี
อักษรอาหรับสำหรับภาษาอาฟรีกานส์

อักษรอาหรับสำหรับภาษาอาฟรีกานส์ (Arabic Afrikaans; Arabies Afrikaans, عربس افركانس) เป็นการนำอักษรอาหรับมาเขียนภาษาอาฟรีกานส์ เริ่มเมื่อ พ.ศ. 2373 ที่มัดรอซาในเคปทาวน์ นอกจากเอกสารตัวเขียนในภาษาเยอรมันที่เขียนเป็นอักษรอาหรับเมื่อคริสต์ศตวรรษที่ 16 แล้ว ภาษานี้เป็นภาษาเจอร์แมนิกเดียวที่เขียนด้วยอักษรอาหรับ

**อักษร**

**ภาพรวม**
อักษรอาหรับอาฟรีกานส์ (alifbe ) เป็นรูปแบบหนึ่งของชุดตัวอักษรอาหรับที่ใช้เขียนภาษาอาฟรีกานส์ ประกอบด้วย 36 ตัวอักษร:
หมายเหตุ: ชุดตัวอักษรนี้เป็นชุดอักษรอาหรับรูปแบบเปอร์เซียที่มี 36 ตัว กับอักษรเพิ่มเติมสำหรับเสียงที่ไม่มีในชุดตัวอักษรอาหรับ

**สระ**

**เอกสาร**
อักษรอาหรับสำหรับภาษาอาฟรีกานส์ พ.ศ. 2415
มีเอกสารที่เขียนด้วยอักษรอาหรับอาฟรีกานส์เหลืออยู่ราว 74 ชิ้น ชิ้นที่เก่าที่สุดคือ "Hidyat al-Islam" มีอายุราว พ.ศ. 2388 เอกสารลายมือเขียนที่เก่าที่สุดที่เหลือรอดอยู่ เป็นเอกสารเกี่ยวกับการเรียนศาสนาอิสลาม เขียนโดย อิหม่าม อับดุล-กาห์ฮาร์ อิบน์ อับดุล-มาลิก เมื่อ พ.ศ. 2411 รูปแบบที่เป็นวิชาการมากที่สุดเขียนเมื่อ พ.ศ. 2412 โดยอะบูบักร์ เอฟเฟนดี ที่เดินทางจากอิสตันบูลมาถึงเคปใน พ.ศ. 2405 ตัวอย่างวรรณคดีที่สำคัญคือ Uiteensetting van die Godsdiens ("นิทรรศการแห่งศาสนา") เป็นหนังสือเกี่ยวกับศาสนาอิสลามตามหลักกฎหมายศาสนาฮานาฟี เขียนโดยอะบูบักร์ เอฟเฟนดี พิมพ์ด้วยอักษรอาหรับ แต่มีการปริวรรตเป็นภาษาแอฟฟริกันส์
ในหนังสือ Uiteensetting van die Godsdiens ใช้คำภาษาอาหรับหลายที่ ในขณะที่ภาษาอาฟรีกานส์สมัยใหม่ใช้คำจากกลุ่มภาษาเจอร์มานิก เช่น dunya دنيا สำหรับ wêreld, หมายถึง "world" คำภาษาอาหรับเป็นสิ่งแปลกปลอมสำหรับคนผิวสีที่พูดภาษาอาฟรีกานส์ที่แหลมเคปซึ่งใช้ปะปนกับภาษาดัตช์ หนังสือนี้คล้ายจะเป็นคู่มือสำหรับสอนทาสชาวมลายูในแหลมเคปซึ่งไม่จำเป็นต้องพูดภาษาดัตช์ได้ดี

**อัลกุรอาน**
ตัวอย่างที่ใช้สระอาหรับในการเขียนภาษาอาฟรีกานส์ในอัลกุรอานเขียนด้วยมือสองภาษา (น่าจะเขียนในคริสต์ทศวรรษ 1880) ดังตัวอย่างในซูเราะฮ์ที่ 67, อายะฮ์ที่ 1:
(° = เครื่องหมายสระหายไป, ň = /ŋ/ เช่นใน "king", ` = ayn, ขีดเส้นใต้ = ในภาษาอาหรับ)

**ภาษาอาหรับในยุคเหยียดผิว == 
ในยุคเหยียดผิว การเปิดกว้างยอมรับอิทธิพลของภาษาอื่นๆที่พูดในแอฟริกาใต้ต่อภาษาอาฟรีกานส์ลดลง ราว พ.ศ. 2443 ภาษาอาฟรีกานส์ถือว่าเป็นสำเนียงของภาษาดัตช์ไม่ถือเป็นภาษาเอกเทศ ในปัจจุบัน ภาษาอาฟรีกานส์และภาษาดัตช์ถือเป็นภาษาที่เข้าใจกันได้ มีการแปลไบเบิลเป็นภาษาอาฟรีกานส์เมื่อ พ.ศ. 2476 และใช้ภาษาอาฟรีกานส์เป็นภาษาทางศาสนาสำหรับกลุ่มอาฟรีกานส์เคร่งศาสนาที่สงสัยในไบเบิลฉบับภาษาดัตช์
ในปัจจุบันได้มีการประเมินภาษาอาฟรีกานส์ในด้านที่มาและอิทธิพลจากภาษาอื่นเช่น ภาษาบันตู ภาษาคอยซาน ภาษาโปรตุเกส และภาษามลายู ปัจจัยสำคัญคือขบวนการทางเลือกอาฟรีกานส์ของคนผิวสีทำให้ภาษาแอฟฟริกันส์ที่ไม่ใช่แบบมาตรฐานเป็นที่รู้จัก แต่อิทธิพลของอักษรอาหรับต่อขบวนการปลดปล่อยยังไม่ชัดเจน
ภาษาอาฟรีกานส์เป็นภาษาในกลุ่มเจอรมานิกตะวันตกที่ใกล้เคียงกับภาษาดัตช์มาก ได้รับอิทธิพลจากภาษาเยอรมัน ภาษาฝรั่งเศสและภาษาอื่นๆ มีคำยืมจำนวนเล็กน้อยจากภาษาคอยและภาษาบันตู มีคำยืมจากภาษาอาหรับอยู่บ้าง เช่น คำว่า jihad ใช้ในความหมายของการต่อสู้กับลัทธิเหยียดผิว

**อ้างอิง**
 "Abu Bakr se 'Uiteensetting van die Godsdiens'", A. van Selms, 1979, North-Holland Publishing Company, Amsterdam/Oxford/New York. 0-7204-8450-2 (online version  Abu Bakr Effendi, Uiteensetting van die godsdiens · dbnl)

**แหล่งข้อมูลอื่น**
หมวดหมู่:อักษรอาหรับ
Ы

ตัวอักษร Ы (ตัวเล็ก: ы) เป็นรูปแบบหนึ่งของอักษรซีริลลิก Ь และ І ผสมเข้ากัน โดยถูกใช้ในบริบทที่หลากหลายในสัทอักษรสากลแสดงนี้เสียงโดย IPA|ɨ

**ดูเพิ่ม**
Î
*Ư
*Ъ
หมวดหมู่:อักษรซีริลลิก
จอห์น เชน (แพทย์)

จอห์น เชน (John Cheyne; 3 กุมภาพันธ์ ค.ศ. 1777 – 31 มกราคม ค.ศ. 1836) เป็นแพทย์ชาวสกอตแลนด์ เกิดที่เมืองลีธ มีบิดาที่มีชื่อเดียวกันและประกอบอาชีพแพทย์ เชนเรียนที่โรงเรียนมัธยมในเมืองลีธและเอดินบะระ ก่อนจะเรียนต่อที่มหาวิทยาลัยเอดินบะระเมื่ออายุได้ 15 ปี หลังเรียนจบ เชนทำงานเป็นศัลยแพทย์ในกองทัพและเข้าร่วมในยุทธการที่เนินวินเนการ์ ก่อนจะกลับไปทำงานกับบิดา สิบปีต่อมา เชนย้ายไปอยู่ที่เมืองดับลินและทำงานที่โรงพยาบาลมีธ พร้อมทั้งเป็นอาจารย์สอนวิชาการแพทย์ในสนามรบ เขาเกษียณตนเองในปี ค.ศ. 1831 และเสียชีวิตที่เมืองเชอร์ริงตันในปี ค.ศ. 1836
เชนมีผลงานที่สำคัญคือ ร่วมกับวิลเลียม สโตกส์อธิบายการหายใจเชน–สโตกส์ ซึ่งเป็นการหายใจที่ผิดปกติ โดยผู้ป่วยจะหายใจลึกและเร็ว ตามด้วยหายใจช้าลงจนอาจหยุดหายใจ

**อ้างอิง**

**แหล่งข้อมูลอื่น**
 จอห์น เชน-  Dublin Masters of Clinical Expression I. – JOHN CHEYNE
หมวดหมู่:แพทย์ชาวสกอตแลนด์
หมวดหมู่:ศิษย์เก่าจากมหาวิทยาลัยเอดินบะระ
หมวดหมู่:บุคคลจากลีธ
โครมเอนเตอร์เทนเมนต์

โครมเอนเตอร์เทนเมนต์ (크롬 엔터테인먼트; Chrome Entertainment) ธุรกิจค่ายเพลงและบันเทิงสัญชาติเกาหลีใต้ 

**ประวัติ**
โครมเอนเตอร์เทนเมนต์ ก่อตั้งขึ้นเมื่อปี ค.ศ. 2011 โดย ฮวัง ฮยุน-ชาง ช่างภาพโฆษณาเสื้อผ้าและสินค้าอิเล็กทรอนิกที่ตัดสินใจทำค่ายเพลงเนื่องจากได้รับแรงบันดาลใจจากมิวสิกวิดีโอของที-อารา จากโทรทัศน์ โดยใช้เงินลงทุนเบื้องต้น 10 ล้านวอน ฮยุน-ชาง ได้เปลี่ยนสตูดิโอถ่ายภาพของตัวเองเพื่อทำเป็นโครมเอนเตอร์เทนเมนต์ ระหว่างนี้ได้ขายกล้องเพื่อใช้เป็นเงินทุนทั้งหมดและทำเป็นธุรกิจร่วมค้า
โครมเอนเตอร์เทนเมต์ มีศิลปินรายแรกของบริษัท คือ เครยอนป๊อป ที่เปิดตัวเมื่อเดือนกรกฎาคม ค.ศ. 2012 ประสบความสำเร็จอย่างมากในเพลง Bar Bar Bar เมื่อกลางปี ค.ศ. 2013 ทำให้บริษัทได้กำไรถึง 2 ล้านดอลลาร์สหรัฐ มีเงินทุนพอสำหรับศิลปินรายต่อไปได้ ในเดือนมกราคม ค.ศ. 2014 บอยแบนด์ เค-มัช ก็ได้เปิดตัวออกมา ต่อมาในเดือนมิถุนายน ปีเดียวกัน บ๊อบเกิร์ลส์ และศิลปินชายคู่ ซานซาน (ฮันกึล: 짠짠) ก็เปิดตัวตามมา ในปลายปีเดียวกัน เฮอ มิน-ย็อง นักร้องชายในสไตล์ทร็อตก็ได้เซ็นสัญญากับโครมเอนเตอร์เทนเมนต์  
ในเดือนกุมภาพันธ์ ค.ศ. 2015 บ๊อบเกิร์ลส์มีความจำเป็นต้องยุติวงไปเนื่องจากสมาชิกคนหนึ่งป่วยเป็นสมองอักเสบ และปีถัดมา ซานซาน และเฮอ มิน-ย็อง ก็ได้ออกจากบริษัทไป
โครมเอนเตอร์เทนเมนต์ ได้จัดคอนเสิร์ตใหญ่โดยรวบรวมศิลปินทั้งหมดในค่าย ภายใต้ชื่อ Chrome Family ในคอนเสิร์ต Chrome Happy Concert ที่ช็องจู ในวันที่ 21 มิถุนายน ค.ศ. 2014 ต่อมาในวันที่ 4 ตุลาคม โครมแฟมิลีก็จัดคอนเสิร์ตในประเทศญี่ปุ่น ที่ย่านชินะงะวะ ในกรุงโตเกียว และในปลายปีเดียวกัน โครมแฟมิลีได้ออกอัลบั้มพิเศษเนื่องในวันคริสต์มาส โดยมีเพลงพิเศษ คือ Love Christmas
ในวันที่ 13 สิงหาคม ค.ศ. 2013 โครมเอนเตอร์เทนเมนต์ได้เซ็นสัญญาร่วมกับโซนีมิวสิกเอนเตอร์เทนเมนต์ โดยโซนีมิวสิกฯจะทำหน้าที่จัดจำหน่ายและโปรโมตผลงานศิลปินของโครมเอนเตอร์เทนเมนต์ในต่างประเทศ และในวันที่ 7 กรกฎาคม ค.ศ. 2014 โครมเอนเตอร์เทนเมนต์ได้เซ็นสัญญาเป็นอิสระภายใต้การจัดการของโซนีเอนเตอร์เทนเมนต์ ด้วยสัญญาฉบับนี้ทำให้โครมเอนเตอร์เทนเมนต์สามารถจัดจำหน่ายผลงานของตนเองจากค่ายเพลงอื่น ๆ 
ในปี ค.ศ. 2016 โครมเอนเตอร์เทนเมนต์ได้มีการเปลี่ยนแปลงครั้งสำคัญเมื่อ ฮวัง ฮยุน-ชาง ผู้ก่อตั้งและประธานบริษัทได้ลาออกจากตำแหน่ง และเป็น คิม เจือง-แต ดำรงตำแหน่งแทน 

**โครมแฟมิลี**

**ศิลปินบันทึกเสียง**

**ศิลปินกลุ่ม**
เครยอนป๊อป
*เค-มัช

**กลุ่มย่อย**
 สตรอว์เบอร์รีมิลค์

**ศิลปินเดี่ยว**
 โซยุล

**นักแสดง**
 โชอา- กึมมี

**อดีตศิลปิน**
 2014: โลกิ (เค-มัช)- 2014–2015: บ๊อบเกิร์ลส์ (ดาเฮ, ยูจอง, จีนา, ดานบี)- 2014–2015: ซานซาน (ยัง จุง-โม, พัก มินกู)
*2014–2015: เฮอ มิน-ย็อง

**อดีตศิลปินฝึกหัด**
เซรัง

**ผลงาน**

**อ้างอิง**

**แหล่งข้อมูลอื่น**
หมวดหมู่:ค่ายเพลงเกาหลีใต้
หมวดหมู่:บริษัทของเกาหลีใต้
หมวดหมู่:บริษัทเกาหลีใต้ที่ก่อตั้งในปี พ.ศ. 2554
หมวดหมู่:ค่ายเพลงที่ก่อตั้งในปี พ.ศ. 2554
ทิม วีเซอ

ทิม วีเซอ (Tim Wiese , เกิด 17 ธันวาคม 2524) อดีต ผู้รักษาประตู ชาวเยอรมันจากสโมสร แวร์เดอร์ เบรเมน ซึ่งปัจจุบันได้ผันตัวมาเป็นนักมวยปล้ำอาชีพโดยได้เซ็นสัญญากับ ดับเบิลยูดับเบิลยูอี ค่ายมวยปล้ำชื่อดัง

**อาชีพนักฟุตบอล**
วีเซอเริ่มต้นอาชีพในฐานะนักเตะเยาวชนกับสโมสรเล็ก ๆ แห่งหนึ่งในปี พ.ศ. 2530 ก่อนที่อีก 2 ปีต่อมาจะได้ย้ายมาร่วมทีมเยาวชนของสโมสร ไบเออร์ 04 เลเวอร์คูเซิน และอยู่ในทีมเยาวชนของทีมห้างขายยานานถึง 10 ปีก่อนจะย้ายมาร่วมทีมสโมสร ฟอร์ทูน่า โคโลญจน์ เมื่อปี พ.ศ. 2542 ขณะอายุได้ 18 ปี
หลังจากนั้นจึงได้ย้ายมาร่วมทีมสำรองของสโมสร ไกเซอร์สเลาเทิร์น เมื่อปี พ.ศ. 2544 ก่อนจะก้าวขึ้นมาติดทีมชุดใหญ่เมื่อปี พ.ศ. 2545 และได้ขึ้นมาเป็นมือ 1 ของทีมในฤดูกาลต่อมา
จนกระทั่งในปี พ.ศ. 2548 สโมสร แวร์เดอร์ เบรเมน ได้ซื้อตัววีเซอเข้ามาร่วมทีมเพื่อมาแทน อันเดรียส ไรน์เค่ ที่อายุเยอะโดยฤดูกาลนั้นวีเซอสามารถพาทีมเจ้านกนางนวลภายใต้การคุมทีมของ โธมัส ชาฟ คว้าตำแหน่งรองแชมป์ไปครอง
หลังจากอยู่กับทีมเจ้านกนางนวลนานถึง 7 ปีวีเซอก็ได้ย้ายไปร่วมทีม ฮอฟเฟ่นไฮม์ เมื่อวันที่ 2 พฤษภาคม พ.ศ. 2555 ด้วยค่าตัวไม่เปิดเผยแต่ผลงานของเขากับทีมกลับตกลงและยังมีอาการบาดเจ็บรบกวนทำให้ในวันที่ 21 มกราคม พ.ศ. 2557 ทางสโมสรฮอฟเฟ่นไฮม์ได้ตัดสินใจยกเลิกสัญญาของวีเซอ
และในวันที่ 17 พฤศจิกายน พ.ศ. 2557 วีเซอก็ได้ประกาศแขวนถุงมืออย่างเป็นทางการเมื่ออายุได้ 33 ปี

**อาชีพนักมวยปล้ำ**
ในเดือน กันยายน พ.ศ. 2557 หรือ 2 เดือนก่อนจะประกาศแขวนถุงมือระหว่างเป็นนักเตะไร้สังกัดวีเซอได้ไปปรากฏตัวในฐานะคนตีระฆังรับเชิญให้กับ WWE ในการปล้ำแมตช์หนึ่งที่ นครแฟรงค์เฟิร์ต
โดยวีเซอได้เซ็นสัญญาเป็นนักมวยปล้ำฝึกหัดกับ WWE โดยถูกส่งไปอยู่ในส่วนของ NXT และในวันที่ 8 มิถุนายน พ.ศ. 2559 วีเซอได้เปิดเผยว่าตัวของเขาได้รับสัญญาการเป็นนักมวยปล้ำทดลองงานจาก ทริปเปิลเอช ซึ่งเป็นรองประธานฝ่ายพัฒนานักมวยปล้ำและได้ถูกส่งไปฝึกเพิ่มเติมกับ ดับเบิลยูดับเบิลยูอี เพอร์ฟอร์มเมนซ์ เซ็นเตอร์ เพื่อรอการเปิดตัวเป็นนักมวยปล้ำอาชีพ

**อ้างอิง**

**แหล่งข้อมูลอื่น**
หมวดหมู่:นักฟุตบอลชาวเยอรมัน
หมวดหมู่:นักมวยปล้ำชาวเยอรมัน
หมวดหมู่:ผู้เล่นแอร์สเทอ เอ็ฟเซ ไคเซิร์สเลาเทิร์น
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นเทเอ็สเก 1899 ฮ็อฟเฟินไฮม์
หมวดหมู่:บุคคลจากรัฐนอร์ทไรน์-เว็สท์ฟาเลิน
Ï

200px
ตัวอักษร Ï (ตัวเล็ก: ï) เป็นรูปแบบหนึ่งของอักษรละติน I ที่มีอุมเล้าท์และไดแอร์เรซิส (umlaut, diaeresis) อยู่ด้านบน โดยถูกใช้ในบริบทที่หลากหลายในสัทอักษรสากล

**ดูเพิ่ม**
Ä ä : อักษรละติน A ที่มี diaeresis
*Ë ë : อักษรละติน E ที่มี diaeresis
*I i : อักษรละติน I
*Î î : อักษรละติน I ที่มี เซอร์คัมเฟล็กซ์
*Ö ö : อักษรละติน O ที่มี diaeresis
*Ü ü : อักษรละติน U ที่มี diaeresis
*Ÿ ÿ : อักษรละติน Y ที่มี diaeresis
*อักษรซีริลลิก Ї (ใช้ในภาษายูเครน)

**บันทึก**
หมวดหมู่:อักษรละติน
Ĩ

right
ตัวอักษร Ĩ (ตัวเล็ก: ĩ) เป็นรูปแบบหนึ่งของอักษรละติน I ที่มีทิลเดอ (tilde) อยู่ด้านบน โดยถูกใช้ในภาษาเวียดนามการเขียนใส่วรรณยุกต์

**ดูเพิ่ม**
Ã ã : อักษรละติน A ที่มี ทิลเดอ
*Ẽ ẽ : อักษรละติน E ที่มี ทิลเดอ
*I i : อักษรละติน I
*Õ õ : อักษรละติน O ที่มี ทิลเดอ
*Ũ ũ : อักษรละติน U ที่มี ทิลเดอ
*Ỹ ỹ : อักษรละติน Y ที่มี ทิลเดอ
*อักษรซีริลลิก И ที่มี ทิลเดอ
หมวดหมู่:อักษรละติน
Ò

ตัวอักษร Ò (ตัวเล็ก: ò) เป็นรูปแบบหนึ่งของอักษรละติน O ที่มีเกรฟแอกเซนต์ (grave accent) อยู่ด้านบน

**ชื่อเรียก**
ในภาษาคาชูเบียน เรียกว่า "แว"

**อื่นๆ**
ในภาษาเวียดนาม เป็นวรรณยุกต์ใส่เครื่องหมายเสริมอักษร

**ดูเพิ่ม**
O o : อักษรละติน O
*Ó ó : อักษรละติน Ó
*Ö ö : อักษรละติน Ö
*Ơ ơ : อักษรละติน Ơ
หมวดหมู่:อักษรละติน
ลูอิส เจราร์โด มาซีอัส

ลูอิส เจราร์โด มาซีอัส (Luis Gerardo Macías; 2 มีนาคม ค.ศ. 1971) เป็นผู้ตัดสินวอลเลย์บอลชาวเม็กซิโก ซึ่งได้รับการกล่าวถึงอย่างกว้างขวาง

**ประวัติ**
ลูอิส เจราร์โด มาซีอัส เป็นผู้ตัดสินกีฬาวอลเลย์บอลระดับนานาชาติตั้งแต่ปี ค.ศ. 2005 ซึ่งเคยทำหน้าที่ผู้ตัดสินวอลเลย์บอลชายชิงแชมป์โลก และวอลเลย์บอลเวิลด์กรังด์ปรีซ์ 2011
ในปี ค.ศ. 2016 เมื่อครั้งที่วอลเลย์บอลหญิงทีมชาติไทย พบวอลเลย์บอลหญิงทีมชาติญี่ปุ่น ในการแข่งขันวอลเลย์บอลหญิงในโอลิมปิกรอบคัดเลือกระดับโลก 2016 ที่ประเทศญี่ปุ่นเป็นเจ้าภาพ ลูอิส เจราร์โด มาซีอัส ได้มอบใบแดงให้แก่เกียรติพงษ์ รัชตเกรียงไกร หัวหน้าผู้ฝึกสอนทีมชาติไทย นับเป็นใบแดงใบแรกที่เขาได้รับในชีวิต ของการทำหน้าที่ผู้ฝึกสอน
ทั้งนี้ ยังมีชื่อของลูอิส เจราร์โด มาซีอัส ในการทำหน้าที่ผู้ตัดสินการแข่งกีฬาวอลเลย์บอลในโอลิมปิกฤดูร้อน 2016 ที่ประเทศบราซิล

**กระแสตอบรับ**
จากการที่ลูอิส เจราร์โด มาซีอัส เคยทำหน้าที่ผู้ตัดสินในรายการวอลเลย์บอลเวิลด์กรังด์ปรีซ์ 2011 และวอลเลย์บอลชายชิงแชมป์โลก รุ่นอายุไม่เกิน 23 ปี 2015 ส่งผลให้เขาได้รับการยกย่องว่าเป็นผู้ตัดสินฝีมือดีคนหนึ่งของวงการวอลเลย์บอล
อย่างไรก็ตาม จากกรณีที่วอลเลย์บอลหญิงทีมชาติไทย พบวอลเลย์บอลหญิงทีมชาติญี่ปุ่น ในการแข่งขันวอลเลย์บอลหญิงในโอลิมปิกรอบคัดเลือกระดับโลก 2016 ที่ประเทศญี่ปุ่นเป็นเจ้าภาพ ผู้ชมหลายประเทศวิจารณ์ถึงเขาว่าเข้าข้างประเทศเจ้าภาพอย่างชัดเจน รวมถึงมีการตั้งประเด็นอย่างกว้างขวางในสังคมออนไลน์ อาทิ เฟซบุ๊ก, อินสตาแกรม และพันทิป.คอม
จากการที่ทางทีมชาติไทยได้มีการเรียกร้องให้ทำการตรวจสอบนั้น ทางสหพันธ์วอลเลย์บอลระหว่างประเทศไม่ได้ให้การยอมรับ โดยอ้างว่าไม่ได้ทำการอุธรณ์หรือประท้วงการตัดสินภายใน 1 ชั่วโมง หลังจากการแข่งขันเสร็จสิ้น

**อ้างอิง**
หมวดหมู่:ผู้ตัดสินวอลเลย์บอล
หมวดหมู่:ผู้ตัดสินกีฬาชาวเม็กซิโก
หมวดหมู่:บุคคลจากรัฐโกอาวิลา
เฒ่าหัวหงอก

เฒ่าหัวหงอก Cephalocereus senilis เป็นกระบองเพชรพื้นเมืองในเม็กซิโกตะวันออก เป็นพืชหายากในธรรมชาติ แต่มีการปลูกเลี้ยงทั่วไป ขนมาจากหนามที่เปลี่ยนรูปไป ทำให้ต้นเหมือนถูกปกคลุมด้วยหิมะสีขาว เป็นการปกป้องพืชจากอากาศเย็นและแสงแดด ชอบดินที่ระบายน้ำดีและแดดจัด ซึ่งทำให้ขนพัฒนาได้ดี


**อ้างอิง**
 Germplasm Resources Information Network: Cephalocereus senilis date=2011-06-05 - Mauseth Research on Cacti date=2016-05-19 - Guanajuato Botanic Garden date=2006-12-08 - United States Botanic Garden: Cephalocereus senilis date=2012-04-07 -   photos on www.cactiguide.com date=2016-03-05 
หมวดหมู่:กระบองเพชร
เฒ่าทะเลทราย

เฒ่าทะเลทราย Oreocereus celsianus เป็นกระบองเพชรที่เป็นพืชพื้นเมืองในพื้นที่สูงของเทือกเขาแอนดีสในอเมริกาใต้ กระจายพันธุ์ในอาร์เจนตินา โบลิเวีย และเปรู มีขนสีขาวปกคลุมต้นเมื่อป้องกันแสงแดดและอุณหภูมิที่สูงหรือต่ำเกินไป 
Oreorcereus celsianus ในกระถาง

**อ้างอิง**
 Huntington Botanical Gardens date=2012-11-01 - Desert Gardening date=2016-05-15 
หมวดหมู่:กระบองเพชร
สงครามฝิ่นครั้งที่สอง

สงครามฝิ่นครั้งที่สอง (p=Dì'èrcì Yāpiàn Zhànzhēng, ตี้เอ้อร์ชื่ออาเพี่ยนจ้านเจิง), ยังเป็นที่รู้จักกันคือ สงครามอังกฤษ-จีนครั้งที่สอง, สงครามจีนครั้งที่สอง, สงครามแอร์โรว, หรือ การเดินทางเข้าสู่จีนของอังกฤษ-ฝรั่งเศส,date=January 2022  เป็นสงครามอาณานิคมซึ่งกินเวลา ตั้งแต่ ค.ศ. 1856 ถึง ค.ศ. 1860, ซึ่งจักรวรรดิบริติชและจักรวรรดิฝรั่งเศสร่วมมือกันทำสงครามกับราชวงศ์ชิงของจีน
เป็นความขัดแย้งครั้งใหญ่ครั้งที่สองในสงครามฝิ่น ซึ่งต่อสู้รบเพื่อสิทธิ์ในการนำเข้าฝิ่นสู่จีน และส่งผลทำให้ราชวงศ์ชิงพ่ายแพ้เป็นครั้งที่สอง และการบีบบังคับให้การค้าฝิ่นถูกกฏหมาย ทำให้เหล่าข้าราชการจีนหลายคนเชื่อว่าความขัดแย้งกับมหาอำนาจตะวันตกไม่ใช่เป็นการทำสงครามแบบโบราณอีกต่อไป แต่เป็นส่วนหนึ่งของวิกฤตชาติที่กำลังใกล้เข้ามา
ใน ค.ศ. 1860 กองกำลังทหารอังกฤษและฝรั่งเศสเข้าประชิดใกล้กับกรุงปักกิ่งและเข้าต่อสู้รบเพื่อบุกเข้าไปในเมือง การเจรจาสันติภาพได้ยุติลงอย่างรวดเร็ว และข้าหลวงใหญ่แห่งอังกฤษประจำจีนได้สั่งให้กองทหารต่างชาติบุกเข้าปล้นสะดมและทำลายพระราชวังฤดูร้อน ซึ่งเป็นพระราชวังและสวนหลวงที่พระจักรพรรดิต้าชิงใช้เป็นสถานที่บริหารราชการแผ่นดิน
ในระหว่างและหลังสงครามฝิ่นครั้งที่สอง รัฐบาลชิงถูกบีบบังคับให้ลงนามสนธิสัญญากับรัสเซีย เช่น สนธิสัญญาไอกุน และอนุสัญญาปักกิ่ง ส่งผลทำให้จีนต้องยกดินแดนที่มีพื้นที่ประมาณมากกว่า 1.5 ล้านตารางกิโลเมตรให้แก่รัสเซียในทางตะวันออกเฉียงเหนือและทางตะวันตกเฉียงเหนือ เมื่อสงครามสิ้นสุดลง รัฐบาลชิงสามารถพุ่งความสนใจไปที่การปราบกบฎไท่ผิงและรักษาการปกครองของตนเองเอาไว้ได้ นอกเหนือสื่งอื่นใด อนุสัญญาปักกิ่งต้องยกคาบสมุทรเกาลูนให้กับอังกฤษซึ่งเป็นส่วนหนึ่งของฮ่องกง

**ชื่อ**
คำว่า "ครั้งที่สอง"และ"สงครามแอร์โรว์" ต่างก็ถูกใช้ในวรรณกรรม สงครามฝิ่นครั้งที่สองหมายถึงหนึ่งในเป้าหมายทางยุทธศาสตร์ของอังกฤษ เพื่อทำให้การค้าฝิ่นถูกกฏหมาย ความพ่ายแพ้ของจีนยังเป็นการเปิดประเทศจีนทั้งหมดให้กับพ่อค้าอังกฤษและยกเว้นการเก็บภาษีนำเข้าต่างประเทศจากทางผ่านภายในประเทศ คำว่า "สงครามแอร์โรว์" หมายถึง ชื่อของเรือซึ่งเป็นตัวจุดชนวนของความขัดแย้งนี้

**อ้างอิง**

หมวดหมู่:เกาลูน

หมวดหมู่:สงครามเกี่ยวข้องกับทวีปเอเชีย
หมวดหมู่:สงครามในคริสต์ทศวรรษ 1850
หมวดหมู่:สงครามในคริสต์ทศวรรษ 1860
หมวดหมู่:สงครามในคริสต์ศตวรรษที่ 19
หมวดหมู่:สงครามเกี่ยวข้องกับจักรวรรดิจีน
หมวดหมู่:สงครามเกี่ยวข้องกับสหราชอาณาจักร